To znači da je većina prvotnih obveza utvrđenih Direktivom 91/692/EEZ zastarjelo i više ne proizvode učinke. Stoga se ovim Prijedlogom o stavljanju izvan snage nastoji osigurati pravna sigurnost, poboljšati transparentnost, smanjiti administrativni teret te osigurati da zakonodavstvo EU-a „odgovara svojoj svrsi” u skladu s programom za bolju regulativu.

Komisija je tom prilikom zaključila da će ključni korak pri provedbi sustava SEIS, a posebno za poticanje očekivanih prednosti pojednostavnjenja, biti ažuriranje pravnih odredaba koje se odnose na način na koji se informacije propisane zakonodavstvom o okolišu stavljaju na raspolaganje. Pretpostavlja se da će se to postići revizijom Direktive o standardiziranom postupku izvješćivanja (Direktive 91/692/EEZ), koju treba ažurirati i uskladiti s načelima sustava SEIS. U tu svrhu Komisija namjerava podnijeti relevantni zakonodavni prijedlog 2008., uključujući stavljanje izvan snage zastarjelih odredaba u trenutačnoj Direktivi o standardiziranom postupku izvješćivanja. Komisija je na kraju odlučila kako neće podnijeti novi pravni instrument o izvješćivanju, nego će taj cilj postići pristupom bez pravnih odredaba (vidjeti Pregled provedbe Europskog sustava razmjene podataka o okolišu) uz koordinirano djelovanje u različitim područjima politike o okolišu (kao što su voda, zrak, priroda itd.).

Direktivom 91/692/EEZ nastojalo se pojednostavniti zahtjeve za izvješćivanje ukupnog zakonodavstva EU-a o okolišu na snazi kad se Direktiva donosila. Međutim, u praksi nisu svi zahtjevi za izvješćivanje o okolišu usklađeni Direktivom 91/692/EEZ. Naprimjer, iz područja primjene isključene su direktive 91/271/EEZ i 91/676/EEZ. Može se primijetiti i da je provedba Direktive od početka predstavljala opterećenje te je bila neučinkovita. Jedan od glavnih problema bio je taj što je Direktiva donesena prije sveopće upotrebe informacijskih tehnologija (IT). Nadalje, mnogi od pojedinačnih instrumenata za koje se u Direktivi 91/692/EEZ utvrđuju zahtjevi za izvješćivanje potom su zamijenjeni instrumentima u kojima se ne uzimaju u obzir njezine odredbe o izvješćivanju. Naprimjer, Direktivom 2000/60/EZ stavljeno je izvan snage sedam akata zakonodavstva o vodama pa je povezani upitnik koji se odnosi na direktive u vodnom sektoru iz Odluke 95/337/EEZ donesen u skladu s Direktivom 91/692/EEZ postao nepotreban. Instrumentima kao što su Direktiva 2000/60/EZ i Direktiva 2010/75/EZ (i Direktiva 96/61/EZ koja joj je prethodila) uvedene su zasebne obveze o izvješćivanju.

Kako bi pripremila te inicijative, Komisija je provela analizu i proučila posljedice zadržavanja ili stavljanja izvan snage različitih obveza. Rezultat tog rada sažet je u nastavku te je detaljnije predstavljen u popratnoj studiji koja se objavljuje zasebno. S obzirom na to da je cilj stavljanje izvan snage zastarjelih odredaba i pravnih akata, smatra se da nije potrebno provesti službenu procjenu učinka. Važno je istaknuti da se od stavljanja izvan snage ne očekuje nikakva stvarna gospodarska korist. Glavne koristi uglavnom će biti povezane s jasnijim skupom pravila o izvješćivanju uslijed ovog postupka „čišćenja”.

Uklanjanjem akata koji više nisu primjenjivi ili relevantni korisnicima se omogućuje veća preglednost te učinkovitije i brže korištenje alatima kojima se pojednostavnjuje pristup zakonodavnim aktima Unije: CELEX-om, EUR-Lexom i Registrom zakonodavstva na snazi (npr. rezultati pretraživanja ne bi više prikazivali zastarjele akte uz one koji su primjenjivi). Poboljšanje transparentnosti prava Unije ključni je element programa za bolju regulativu, što institucije Unije nastoje postići i u okviru novog Međuinstitucijskog sporazuma o boljoj izradi zakonodavstva. U Komunikaciji o REFIT-u iz 2014. najavljeno je da će Komisija pripremiti stavljanje izvan snage zakonodavstva, među ostalim, u odnosu na standardizirano izvješćivanje u području okoliša. Štoviše, u Komunikaciji o boljoj regulativi iz 2015. poziva se na sveobuhvatno preispitivanje zahtjeva za izvješćivanje u nekoliko područja politike, uključujući okoliš. U tom je kontekstu sada pokrenuto stavljanje izvan snage Direktive Vijeća 91/692/EEZ od 23. prosinca 1991. o standardiziranju i racionaliziranju izvješćâ o provedbi određenih direktiva koje se odnose na okoliš („Direktiva 91/692/EEZ”). To je povezano i s općom provjerom prikladnosti praćenja i izvješćivanja o stanju okoliša. Ta se provjera prikladnosti sada provodi, kako je određeno u Programu rada Komisije za 2016. u čijem se Prilogu V. pod inicijativama za stavljanje izvan snage navodi prijedlog o stavljanju izvan snage Direktive 91/692/EEZ i povezane Odluke 95/337/EEZ o upitnicima koji se odnose na direktive u vodnom sektoru.

Druga je inicijativa donošenje komunikacije o proglašenju zastarjelosti provedbenih odluka u skladu s Direktivom 91/692/EEZ koje su i dalje na snazi. U komunikaciji se utvrđuju odluke koje su zastarjele i čija je pravna osnova stavljena izvan snage.

Trećom inicijativom nastojat će se staviti izvan snage dvije provedbene odluke koje i dalje imaju valjanu pravnu osnovu, ali su u međuvremenu prestale proizvoditi učinke.

U okviru pripremne analize uzelo se u obzir nekoliko mogućnosti kako bi se osiguralo učinkovito stavljanje izvan snage te, prema potrebi, istodobno zadržali pravni učinci. Rezultati te analize predstavljeni su u popratnoj studiji u kojoj se predlaže potpuno stavljanje izvan snage odredaba Direktive 91/692/EEZ i uklanjanje zastarjelih odredaba uz istodobno upućivanje na nova pravila o provedbenim aktima. Utvrdilo se da je ta mogućnost, koja se sastoji od prethodno navedena tri koraka, najučinkovitija za smanjenje birokracije i povećanje pravne jasnoće.

Direktive na koje se upućuje u Direktivi 91/692/EEZ koje su već postojale

Kao što je navedeno, od 28 instrumenata (vidjeti pregled u tablici 2.) prvotno spomenutih u Direktivi 91/692/EEZ preostaju samo direktive 86/278/EEZ i 87/217/EEZ (vidjeti pregled u tablici 1.).

Predlaže se zadržavanje odredaba o izvješćivanju Direktive 86/278/EEZ uz usklađivanje s novim pravilima za provedbene akte uvedene UFEU-om.

Zahtjevi za izvješćivanje iz Direktive 87/217/EEZ nisu u upotrebi, uglavnom zbog prestanka upotrebe azbesta diljem država članica EU-a kao posljedice postupnog ukidanja proizvodnje i upotrebe sirovog azbesta i proizvoda koji sadržavaju azbest u EU-u, s pomoću Uredbe REACH (1907/2006/EZ).





Tablica 1.: Pregled direktiva i uredaba koje su obuhvaćene ovim Prijedlogom odluke o stavljanju izvan snage Direktive 91/692/EEZ (svi ostali akti koji se odnose na Direktivu 91/692/EEZ u međuvremenu su zastarjeli ili su postali nevažni).

Pravni akti u kojima se upućuje na Direktivu 91/692/EEZ ili na koje se upućuje u predmetnoj Direktivi a koji su još na snazi Stavljanje izvan snage Direktive 91/692/EEZ koje utječe na odredbe pravnih akata Članci predložene odluke u kojima se razmatraju pravni akti 1. Direktiva 86/278/EEZ od 12. lipnja 1986. o zaštiti okoliša, posebno tla, kod upotrebe mulja iz uređaja za pročišćavanje otpadnih voda u poljoprivredi Članci 13., 14., 15., 15.a i 17. Članak 3. 2. Direktiva Vijeća 87/217/EEZ od 19. ožujka 1987. o sprečavanju i smanjenju onečišćenja okoliša azbestom Članak 13. Članak 4. 3. Direktiva 2003/87/EZ Europskog parlamenta i Vijeća od 13. listopada 2003. o uspostavi sustava trgovanja emisijskim jedinicama stakleničkih plinova unutar Zajednice Članak 21. Članak 1. 4. U Direktivi 2009/31/EZ Europskog parlamenta i Vijeća od 23. travnja 2009. o geološkom skladištenju ugljikova dioksida upućuje se na Direktivu 91/692/EEZ Članci 27., 29. i 30. Članak 2. 5. Uredba 1257/2013/EU o recikliranju brodova Članak 21. Članak 5. 6. Direktiva 94/63/EZ od 20. prosinca 1994. o kontroli emisija hlapivih organskih spojeva (HOS-a) koje proizlaze iz skladištenja benzina i njegove distribucije od terminala do benzinskih postaja Članak 9. Članak 6. 7. Članak 37. stavak 1. Direktive 2008/98/EZ Europskog parlamenta i Vijeća od 19. studenoga 2008. o otpadu i stavljanju izvan snage određenih direktiva Obuhvaćeno paketom o otpadu Obuhvaćeno paketom o otpadu 8. Članak 9. Direktive 2000/53/EZ Europskog parlamenta i Vijeća od 18. rujna 2000. o otpadnim vozilima Obuhvaćeno paketom o otpadu Obuhvaćeno paketom o otpadu 9. Članak 15. Direktive Vijeća 1999/31/EZ od 26. travnja 1999. o odlagalištima otpada Obuhvaćeno paketom o otpadu Obuhvaćeno paketom o otpadu 10. Članak 17. Direktive Europskog parlamenta i Vijeća 94/62/EZ od 20. prosinca 1994. o ambalaži i ambalažnom otpadu Obuhvaćeno paketom o otpadu Obuhvaćeno paketom o otpadu

Tablica 2.: Pregled direktiva i uredaba koje su stavljene izvan snage a koje su prethodno bile obuhvaćene Direktivom 91/692/EEZ

Pravni akti koji su stavljeni izvan snage a koji su prethodno bili obuhvaćeni Direktivom 91/692/EEZ Datum stavljanja izvan snage Direktiva Vijeća 76/160/EEZ od 8. prosinca 1975. o kvaliteti vode za kupanje, koja je izmijenjena člankom 3. Direktive 91/692/EEZ, stavljena je izvan snage Direktivom 2006/7/EZ Europskog parlamenta i Vijeća od 15. veljače 2006. o upravljanju kvalitetom vode za kupanje i stavljanju izvan snage Direktive 76/160/EEZ. 31. prosinca 2014. Direktiva Vijeća 76/464/EEZ od 4. svibnja 1976. o onečišćenju uzrokovanom ispuštanjem određenih opasnih tvari u vodni okoliš Zajednice, izmijenjena člankom 2. stavkom 1. Direktive 91/692/EEZ, stavljena je izvan snage Direktivom 2006/11/EZ Europskog parlamenta i Vijeća od 15. veljače 2006. o onečišćenju uzrokovanom ispuštanjem određenih opasnih tvari u vodni okoliš Zajednice. 23. ožujka 2006. Direktiva Vijeća 78/176/EEZ od 20. veljače 1978. o otpadu iz industrije titan-dioksida kako je izmijenjena Direktivom 83/29/EEZ, izmijenjena člankom 2. stavkom 1. Direktive 91/692/EEZ, stavljena je izvan snage Direktivom 2010/75/EU Europskog parlamenta i Vijeća od 24. studenoga 2010. o industrijskim emisijama. 7. siječnja 2014. Direktiva Vijeća 78/659/EEZ od 18. srpnja 1978. o kvaliteti slatkih voda kojima je potrebna zaštita ili poboljšanje kako bi bile pogodne za život riba, izmijenjena člankom 2. stavkom 1. Direktive 91/692/EEZ, stavljena je izvan snage Direktivom 2006/44/EZ Europskog parlamenta i Vijeća od 6. rujna 2006. o kvaliteti slatkih voda kojima je potrebna zaštita ili poboljšanje kako bi bile pogodne za život riba, koja je onda stavljena izvan snage Direktivom 2000/60/EZ Europskog parlamenta i Vijeća od 23. listopada 2000. o uspostavi okvira za djelovanje Zajednice u području vodne politike. 21. prosinca 2013. Direktiva Vijeća 79/869/EEZ od 9. listopada 1979. o metodama mjerenja i učestalosti uzorkovanja i analize površinske vode namijenjene crpljenju pitke vode u državama članicama, izmijenjena člankom 2. stavkom 1. Direktive 91/692/EEZ, kako je zadnje izmijenjena Direktivom 81/855/EEZ, stavljena je izvan snage Direktivom 2000/60/EZ. 21. prosinca 2007. Direktiva Vijeća 79/923/EEZ od 30. listopada 1979. o propisanoj kvaliteti vode u kojoj žive školjkaši, izmijenjena člankom 2. stavkom 1. Direktive 91/692/EEZ, stavljena je izvan snage i kodificirana Direktivom 2006/113/EZ Europskog parlamenta i Vijeća od 12. prosinca 2006. o propisanoj kvaliteti vode u kojoj žive školjkaši, koja je onda stavljena izvan snage Direktivom 2000/60/EZ. 21. prosinca 2013. Direktiva Vijeća 80/68/EEZ od 17. prosinca 1979. o zaštiti podzemnih voda od onečišćenja izazvanog određenim opasnim tvarima, izmijenjena člankom 2. stavkom 1. Direktive 91/692/EEZ, stavljena je izvan snage Direktivom 2000/60/EZ. 21. prosinca 2013. Direktiva Vijeća 82/176/EEZ od 22. ožujka 1982. o graničnim vrijednostima i ciljevima kakvoće za ispuštanja žive u proizvodnji kloralkalnom elektrolizom, izmijenjena člankom 2. stavkom 1. Direktive 91/692/EEZ, stavljena je izvan snage Direktivom 2008/105/EZ o standardima kvalitete okoliša u području vodne politike. 22. prosinca 2012. Direktiva Vijeća 83/513/EEZ od 26. rujna 1983. o graničnim vrijednostima i ciljevima kakvoće za ispuštanja kadmija, izmijenjena člankom 2. stavkom 1. Direktive 91/692/EEZ, stavljena je izvan snage Direktivom 2008/105/EZ. 22. prosinca 2012. Direktiva Vijeća 84/156/EEZ od 8. ožujka 1984. o graničnim vrijednostima i ciljevima kakvoće za ispuštanja žive po sektorima osim u proizvodnji kloralkanom elektrolizom, izmijenjena člankom 2. stavkom 1. Direktive 91/692/EEZ, stavljena je izvan snage Direktivom 2008/105/EZ. 22. prosinca 2012. Direktiva Vijeća 84/491/EEZ od 9. listopada 1984. o graničnim vrijednostima i ciljevima kakvoće za ispuštanje heksaklorocikloheksana, izmijenjena člankom 2. stavkom 1. Direktive 91/692/EEZ, stavljena je izvan snage Direktivom 2008/105/EZ. 22. prosinca 2012. Direktiva Vijeća 86/280/EEZ od 12. lipnja 1986. o graničnim vrijednostima i ciljevima kakvoće za ispuštanja određenih opasnih tvari navedenih u Popisu I. Priloga Direktivi 76/464/EEZ, kako je zadnje izmijenjena Direktivom 90/415/EEZ, izmijenjena člankom 2. stavkom 1. Direktive 91/692/EEZ, stavljena je izvan snage Direktivom 2008/105/EZ. 22. prosinca 2012. Direktiva Vijeća 75/440/EEZ od 16. lipnja 1975. o propisanoj kvaliteti površinske vode namijenjene zahvaćanju pitke vode u državama članicama, izmijenjena člankom 2. stavkom 2. Direktive 91/692/EEZ, stavljena je izvan snage Direktivom 2000/60/EZ. 21. prosinca 2007. Direktiva Vijeća 80/778/EEZ od 15. srpnja 1980. o kakvoći vode namijenjene ljudskoj potrošnji, izmijenjena člankom 2. stavkom 2. Direktive 91/692/EEZ, stavljena je izvan snage Direktivom Vijeća 98/83/EZ od 3. studenoga 1998. o kvaliteti vode namijenjene za ljudsku potrošnju. 25. prosinca 2003. Direktiva Vijeća 85/203/EEZ od 7. ožujka 1985. o standardima kakvoće zraka za dušikov dioksid, kako je izmijenjena Direktivom 85/580/EEZ, izmijenjena člankom 4. stavkom 3. Direktive 91/692/EEZ, stavljena je izvan snage Direktivom Vijeća 1999/30/EZ od 22. travnja 1999. o graničnim vrijednostima za sumporov dioksid, dušikov dioksid i dušikove okside, lebdeće čestice i olovo u zraku, u kojoj se nije upućivalo na Direktivu 91/692/EEZ te koja je i sama stavljena izvan snage Direktivom 2008/50/EZ Europskog parlamenta i Vijeća od 21. svibnja 2008. o kvaliteti zraka i čišćem zraku za Europu. 11. lipnja 2010. Direktiva Vijeća 75/716/EEZ od 24. studenoga 1975. o usklađivanju zakonodavstava država članica u odnosu na sadržaj sumpora u određenim tekućim gorivima, izmijenjena člankom 4. stavkom 2. Direktive 91/692/EEZ, stavljena je izvan snage Direktivom 93/12/EEZ. 30. rujna 1994. Direktiva Vijeća 84/360/EEZ od 28. lipnja 1984. o suzbijanju onečišćenja zraka iz industrijskih postrojenja, izmijenjena člankom 4. stavkom 2. Direktive 91/692/EEZ, stavljena je izvan snage Direktivom 2008/1/EZ Europskog parlamenta i Vijeća od 15. siječnja 2008. o integriranom sprečavanju i kontroli onečišćenja koja je i sama stavljena izvan snage Direktivom 2010/75/EU Europskog parlamenta i Vijeća od 24. studenoga 2010. o industrijskim emisijama. 7. siječnja 2014. Direktiva Vijeća 80/779/EEZ od 15. srpnja o graničnim vrijednostima kakvoće zraka i preporučenim vrijednostima za sumporni dioksid i lebdeće čestice, izmijenjena člankom 4. stavcima 1. i 3. Direktive 91/692/EEZ, stavljena je izvan snage Direktivom 1999/30/EZ, koja je onda stavljena izvan snage Direktivom 2008/50/EZ od 11. lipnja 2010. 11. lipnja 2010. Direktiva Vijeća 82/884/EEZ od 3. prosinca 1982. o graničnim vrijednostima olova u zraku, izmijenjena člankom 4. stavcima 1. i 3. Direktive 91/692/EEZ, stavljena je izvan snage Direktivom 1999/30/EZ, koja je onda stavljena izvan snage Direktivom 2008/50/EZ. 11. lipnja 2010. Direktiva Vijeća 85/203/EEZ od 7. ožujka 1985. o standardima kakvoće zraka za dušikov dioksid, kako je izmijenjena Direktivom 85/580/EEZ, izmijenjena člankom 4. stavcima 1. i 3. Direktive 91/692/EEZ, stavljena je izvan snage Direktivom 1999/30/EZ, koja je onda stavljena izvan snage Direktivom 2008/50/EZ. 11. lipnja 2010. Direktiva Vijeća 75/439/EEZ od 16. lipnja 1975. o zbrinjavanju otpadnih ulja, izmijenjena člankom 5. Direktive 91/692/EEZ, stavljena je izvan snage Direktivom 2008/98/EZ Europskog parlamenta i Vijeća od 19. studenoga 2008. o otpadu. 12. prosinca 2010. Direktiva Vijeća 75/442/EEZ od 15. srpnja 1975. o otpadu, izmijenjena člankom 5. Direktive 91/692/EEZ, stavljena je izvan snage Direktivom 2006/12/EZ Europskog parlamenta i Vijeća od 5. travnja 2006. o otpadu, koja je onda stavljena izvan snage Direktivom 2008/98/EZ. 11. prosinca 2010. Direktiva Vijeća 76/403/EEZ od 6. travnja 1976. o odlaganju polikloriranih bifenila i polikloriranih terfenila, izmijenjena člankom 5. Direktive 91/692/EEZ, stavljena je izvan snage Direktivom Vijeća 96/59/EZ od 16. rujna 1996. o odlaganju polikloriranih bifenila i polikloriranih terfenila (PCB/PCT). 16. rujna 1996. Direktiva Vijeća 78/319/EEZ od 20. ožujka 1978. o toksičnom i opasnom otpadu, izmijenjena člankom 5. Direktive 91/692/EEZ, stavljena je izvan snage Direktivom Vijeća 91/689/EEZ od 12. prosinca 1991. o opasnom otpadu. 27. lipnja 1995. Direktiva Vijeća 84/631/EEZ od 6. prosinca 1984. o nadzoru i kontroli, unutar Europske zajednice, prekograničnih pošiljaka opasnog otpada, izmijenjena člankom 5. Direktive 91/692/EEZ, stavljena je izvan snage Uredbom Vijeća (EEZ) br. 259/93 od 1. veljače 1993. o nadzoru i kontroli pošiljaka otpada koje se otpremaju unutar Europske zajednice, ulaze u nju ili iz nje izlaze, koja je onda stavljena izvan snage Uredbom (EZ) br. 1013/2006 Europskog parlamenta i Vijeća od 14. lipnja 2006. o pošiljkama otpada. 11. srpnja 2007. Direktiva Vijeća 85/339/EEZ od 27. lipnja 1985. o spremnicima za tekućine za ljudsku potrošnju, izmijenjena člankom 5. Direktive 91/692/EEZ, stavljena je izvan snage Direktivom Vijeća 94/62/EZ od 20 prosinca 1994. o ambalaži i ambalažnom otpadu. 29. lipnja 1996.



Tablica 3.: Pregled provedbenih akata koji su i dalje na snazi, koje treba staviti izvan snage ili proglasiti zastarjelima

Pravni akti doneseni u skladu s Direktivom 91/692/EEZ I dalje na snazi Predlaže se proglašenje zastarjelosti Predlaže se stavljanje izvan snage 1. Provedbena odluka Komisije 2014/166/EU оd 21. ožujka 2014. o izmjeni Odluke Komisije 2005/381/EZ u pogledu upitnika za izvješćivanje o primjeni Direktive 2003/87/EZ Europskog parlamenta i Vijeća (priopćeno pod brojem dokumenta C(2014) 1726).  2. Odluka Komisije 2005/381/EZ od 4. svibnja 2005. o uspostavi upitnika za izvješćivanje o primjeni Direktive 2003/87/EZ Europskog parlamenta i Vijeća o uspostavi sustava trgovanja emisijskim jedinicama stakleničkih plinova unutar Zajednice i o izmjeni Direktive 96/61/EZ (priopćena pod brojem dokumenta C(2005) 1359).  3. Odluka Komisije 2006/803/EZ od 23. studenoga 2006. o izmjeni Odluke 2005/381/EZ o uvođenju upitnika za izvješćivanje o primjeni Direktive 2003/87/EZ Europskog parlamenta i Vijeća o utvrđivanju sustava trgovanja emisijskim jedinicama stakleničkih plinova unutar Zajednice i o izmjeni Direktive Vijeća 96/61/EZ (priopćeno pod brojem dokumenta C(2006) 5546).  4. Odluka Komisije od 18. travnja 2012. o upitniku za izvješća država članica o provedbi Direktive 2008/98/EZ Europskog parlamenta i Vijeća o otpadu.  5. Odluka Komisije 2004/249/EZ od 11. ožujka 2004. o provedbi Direktive 2002/96/EZ o otpadnoj električnoj i elektroničkoj opremi.  6. Odluka Komisije 2007/151/EZ od 6. ožujka 2007. o izmjeni odluka 94/741/EZ i 97/622/EZ o upitnicima za izradu izvješća o provedbi Direktive 2006/12/EZ Europskog parlamenta i Vijeća o otpadu i o provedbi Direktive Vijeća 91/689/EEZ o opasnom otpadu.  7. Odluka Komisije 2000/738/EZ od 17. studenoga 2000. o upitniku za izradu izvješća država članica o provedbi Direktive 1999/31/EZ o odlagalištima otpada.  8. Odluka Komisije 2001/753/EZ od 17. listopada 2001. o upitniku za dostavu izvješća država članica o provedbi Direktive 2000/53/EZ Europskog parlamenta i Vijeća o otpadnim vozilima.  9. Odluka Komisije 97/622/EZ od 27. svibnja 1997. o upitnicima za izradu izvješća država članica o provedbi određenih direktiva u sektoru otpada.  10. Odluka Komisije 94/741/EZ od 24. listopada 1994. o upitnicima za izradu izvješća država članica o provedbi određenih direktiva u sektoru otpada.  11. Provedbena odluka Komisije 2011/632/EU od 21. rujna 2011. o utvrđivanju upitnika koji se koristi za izvješćivanje o provedbi Direktive 2000/76/EZ Europskog parlamenta i Vijeća o spaljivanju otpada.  12. Odluka Komisije 2011/92/EU od 10. veljače 2011. o uvođenju upitnika za prvo izvješće o provedbi Direktive 2009/31/EZ Europskog parlamenta i Vijeća o geološkom skladištenju ugljikova dioksida.  13. Odluka Komisije 2010/681/EU od 9. studenoga 2010. o upitniku za izvješća država članica o provedbi Direktive Vijeća 1999/13/EZ o ograničenju emisija hlapivih organskih spojeva koji nastaju pri upotrebi organskih otapala u određenim aktivnostima i postrojenjima u razdoblju 2011. – 2013.  14. Odluka Komisije 2007/531/EZ od 26. srpnja 2007. o upitniku za izradu izvješća država članica o provedbi Direktive Vijeća 1999/13/EZ o ograničenju emisija hlapivih organskih spojeva koji nastaju pri upotrebi organskih otapala u određenim aktivnostima i postrojenjima u razdoblju 2008.–2010.  15. Odluka Komisije 2003/241/EZ od 26. ožujka 2003. o izmjeni Odluke Komisije 1999/391/EZ od 31. svibnja 1999. o upitniku koji se odnosi na Direktivu Vijeća 96/61/EZ o integriranom sprečavanju i kontroli onečišćenja.  16. Odluka Komisije 2002/605/EZ od 17. srpnja 2002. o upitniku koji se odnosi na Direktivu Vijeća 96/82/EZ o kontroli opasnosti od velikih nesreća koje uključuju opasne tvari.  17. Odluka Komisije 1999/391/EZ od 31. svibnja 1999. o upitniku koji se odnosi na Direktivu Vijeća 96/61/EZ o integriranom sprečavanju i kontroli onečišćenja.  18. Odluka Komisije 1999/314/EZ od 9. travnja 1999. o upitniku koji se odnosi na Direktivu Vijeća 96/82/EZ o kontroli opasnosti od velikih nesreća koje uključuju opasne tvari.  19. Odluka Komisije 98/184/EZ od 25. veljače 1998. o upitniku za izradu izvješća država članica o provedbi Direktive Vijeća 94/67/EZ o spaljivanju opasnog otpada.  20. Odluka Komisije 96/511/EZ od 29. srpnja 1996. o upitnicima utvrđenima direktivama Vijeća 80/779/EEZ, 82/884/EEZ, 84/360/EEZ i 85/203/EEZ.  21. Odluka Komisije 96/302/EZ od 17. travnja 1996. o utvrđivanju formata u kojemu se dostavljaju informacije u skladu s člankom 8. stavkom 3. Direktive Vijeća 91/689/EEZ o opasnom otpadu.  22. Odluka komisije 92/446/EEZ od 27. srpnja 1992. o upitnicima koji se odnose na direktive u vodnom sektoru izmijenjena je Odlukom Komisije 95/337/EZ od 25. srpnja 1995. o upitnicima koji se odnose na direktive u vodnom sektoru.  23. Odluka Komisije 95/337/EZ od 25. srpnja 1995. o izmjeni Odluke 92/446/EEZ od 27. srpnja 1992. o upitnicima koji se odnose na direktive u vodnom sektoru. 





Procjena učinka

Procjena gospodarskih i društvenih učinaka te utjecaja na okoliš i opsežnije savjetovanje već su provedeni prilikom pripreme Komunikacije za Europski sustav razmjene podataka o okolišu (SEIS). Otad je ažurirana temeljna analiza te je sastavljen detaljan referentni dokument. Ti su dokazi bili dovoljni za prijedlog o stavljanju izvan snage te je dodatna procjena učinka bila nepotrebna.

Odabrani instrumenti za postizanje tih ciljeva, dvije odluke i komunikacija, u praksi ne bi promijenili izvješćivanje zato što će predloženi paket o stavljanju izvan snage dovesti do veće pravne jasnoće uklanjanjem već zastarjelih odredaba te će se njime pojednostavniti niz obveza u pogledu izvješćivanja s pomoću postupaka „lisabonizacije”. Očekuje se da će se povećati učinkovitost pojednostavnjenjem pravne stečevine EU-a, što znači da ne bi došlo do gospodarske koristi, nego do koristi tehničke i pravne naravi. Međutim, nije se moglo numerički odrediti troškove i/ili koristi koji bi se mogli izravno povezati sa stavljanjem izvan snage, uglavnom zato što je velika većina prvotnih odredaba u skladu s Direktivom u praksi već zastarjela.